laion/Wikipedia-Exotic huggingface dataset:
Elektronkiir

Elektronkiir, ka elektronkimp, on enamasti vaakumis kindlas suunas liikuma pandud elektronide juga. Algselt nimetati seda katoodkiireks tulenevalt sellest, et kiirt moodustavad elektronid lähtuvad vaakumtorus katoodilt, liikudes edasi anoodile nende elektroodide vahele rakendatud elektripinge mõjul. Atmosfäärirõhust palju hõredam keskkond torus on vajalik selleks, et elektronid oma liikumisenergiat võimalikult vähe kaotaksid. Häirimatu elektronkiir on sirgjooneline, kuid elektri- või magnetvälja mõjul saab seda kõrvale kallutada ehk hälvitada. Elektronkiire selle võimaluse rakendamisel põhinevad elektronkiiretorud, mis on olnud pikka aega kasutusel kineskoopidena telerites ja arvutikuvarites, samuti ostsilloskoobitorudena. Elektronkiire kineetilise energia toimel tahke aine kuumeneb, Metallitehnoloogias kasutatakse suure võimsusega (suurusjärgus 100 kW) elektronkiirt materjali sulatamiseks, lõikamiseks, puurimiseks, keevitamiseks, graveerimiseks jm. Töötlemine toimub tavaliselt madalal rõhul (nt 10−2 mbar), kuid on ka seadmeid elektronkiirkeevitamiseks atmosfäärirõhul. Katoodkiirte uurimine viis elektronide leiutamiseni. 1897. aastal näitas briti füüsik Joseph John Thomson, et kiired koosnesid senitundmatutest negatiivselt laetud osakestest, mis hiljem nimetati elektroniks. Elektronkiirlitograafia EB-Schweißen an Atmosphäre, Mitteilung der Steigerwald Strahltechnik GmbH, abgerufen am 30. SEP 2021 Joseph E. Keithley (1999). The story of electrical and magnetic measurements: from 500 B.C. to the 1940s. John Wiley and Sons. Lk 205.
Villemiit

Villemiit on tugevasti fluorestseeriv klaasiläikeline silikaatne mineraal, koostiselt tsinksilikaat Zn2SO4, kristalliseerunud trigonaalses süngoonias. Nimetatud Madalmaade kuninga Willem I (1772–1843) järgi. ENE 10. köide, 1998
Paimvere

Paimvere on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Kohalik hääldus on Paimre, Paimbvere, Paimvere või Paimbre. Varem kandis küla Paimpere nime. Külas asub muinsuskaitsealune Hiiekoht. Maa-amet, vaadatud 21.11.2020. Statistikaamet, vaadatud 3.08.2023. Eesti haldus- ja asustusjaotuse klassifikaator, vaadatud 9.06.2014.
Jazmin Sawyers

Jazmin Sawyers (sündinud 21. mail 1994 Stoke-on-Trentis) on Suurbritannia kaugushüppaja. Sawyers võistles noorteklassides mitmevõistluses. Ta sai 2011. aasta noorte maailmameistrivõistlustel Villeneuve-d'Ascqis seitsmevõistluses 9. koha. 2012. aastal valiti ta Suurbritannia bobisõidu noortekoondisse. Ta otsustas mitmevõistlusest loobuda ja keskenduda suvehooajal kaugushüppele. 2012. aasta noorte olümpiamängudel Innsbruckis võitis ta koos Mica McNeilliga tüdrukute kahebobil hõbemedali. Suvel võitis ta juunioride kergejõustiku maailmameistrivõistlustel Barcelonas kaugushüppes Katarina Johnson-Thompsoni ja Lena Malkuse järel pronksmedali. 2013. aasta juunioride Euroopa meistrivõistlustel Rietis võitis ta kaugushüppes tulemusega 6.63 Malaika Mihambo järel hõbemedali. 2014. aasta Rahvaste Ühenduse mängudel Glasgow's hüppas Sawyers 6.54 ja võitis Ese Brume järel hõbemedali. 2015. aasta Euroopa U23 meistrivõistlustel Tallinnas võitis ta isikliku rekordiga 6.71 Mihambo järel hõbemedali. 2016. aasta Euroopa meistrivõistlustel Amsterdamis hüppas ta 6.86 ja võitis hõbemedali. Olümpiamängudel Rio de Janeiros pääses ta finaali ja sai tulemusega 6.69 8. koha. 2018. aasta Euroopa meistrivõistlustel Berliinis sai Sawyers tulemusega 4. koha. Ta hüppas finaalis 6.67 ja kaotas Euroopa meistriks tulnud Malaika Mihambole 8 sentimeetriga ning pronksmedali võitnud kaasmaalasele Shara Proctorile vaid 3 sentimeetriga. 2021. aastal toimunud suveolümpiamängudel Tokyos sai Sawyers tulemusega 6.80 8. koha. 2022. aasta Euroopa meistrivõistlustel Münchenis võitis Sawyers Ivana Vuleta ja Malaika Mihambo järel pronksmedali. 2023. aasta Euroopa sisemeistrivõistlustel Istanbulis võitis ta Suurbritannia siserekordiga 7.00 Larissa Iapichino ja Vuleta ees kuldmedali. Allikas: Rahvusvaheline Kergejõustikuliit Jazmin Sawyersi isa on Jamaica päritolu. Sawyers on õppinud Bristoli Ülikoolis õigusteadust. Ta on ka laulja ja laulukirjutaja. Ta osales 2017. aastal Briti muusikasaates The Voice. Ta on heategevusorganisatsiooni Right To Play saadik. Meet Jazmin Sawyers: From the Olympics to The Voice in six months. telegraph.co.uk. Vaadatud 25.12.2023 https://righttoplay.org.uk/en-uk/ambassadors/ Play Ambassadors]. righttoplay.org.uk. Vaadatud 25.12.2023 Jazmin Sawyers Rahvusvahelise Kergejõustikuliidu kodulehel (inglise)
Kleinzell

Kleinzell on vald (Gemeinde) Austrias Alam-Austria liidumaal Lilienfeldi ringkonnas. Kleinzell asub Halbachtalis Gutensteini Alpides u. 55 km Viinist edelas ja 25 km Sankt Pöltenist lõunas. Valla territoorium on mägine, kõrgeimate mägede hulka kuuluvad Reisalpe (1399m) ja Hochstaff (1305m). Metsa osakaal vallas on väga suur – 84,7%. 11,9% on püsiasustuspiirkond. Kleinzelli pääseb põhja poolt (Gölsental) ja lõuna poolt (Kalte Kuchl) mööda maanteed L133. Idas viib L132 Dürrholzer Kreuzi kaudu Ramsausse. Kleinzelli väike kihelkonnakirik ehitati 14. sajandil. See on uhkelt mäe otsas. Maarja taevaminemise auks ehitatud kirikusse viib 56 trepiastet. Puitaltari valmistas Linzi skulptor Ludwig Linzinger 1897. aastal uusgooti stiilis renoveerimise käigus. Reljeef näitab Pühima Neitsi Maarja kuulutamist ja ingel Gabrieli teadet, et ta rasestub ja saab Jeesuse emaks. Ristribidega lagi. Seintel ripuvad kunstiliselt nikerdatud puidust risti teekond. Ringkonna vanim kell lööb igal laupäeval keskpäeval, meenutamaks, et kord kõlasid sireenid, mis hoiatasid külaelanikke eelseisvatest pommirünnakutest. Renoveeritud kammeroreli ehitas 1750. aastal Ignaz Gatto Vanem. Kleinzellis on lasteaed ja algkool. https://www.statistik.at/web_de/statistiken/menschen_und_gesellschaft/bevoelkerung/bevoelkerungsstand_und_veraenderung/bevoelkerung_zu_jahres-_quartalsanfang/index.html, vaadatud 18.02.2022.
Armeenia järvede loend

Siin on loetletud Armeenia järvi. Ahhurjani veehoidla Akna järv (Armavir) Akna järv (Kotayk) Arphi järv Azati veehoidla Goshi järv Jerevani järv Khari järv Lessingi järv Parzi järv Sevani järv Sevi järv Spandarjani veehoidla
Oidrema

Oidrema (ka Oidremaa) on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Külas asub ohvriallikas Seaallikas. Oidrema mõis Tuhu maastikukaitseala Maa-amet, vaadatud 21.11.2020. Statistikaamet, vaadatud 3.08.2023. Eesti haldus- ja asustusjaotuse klassifikaator, vaadatud 9.06.2014.
Gölsen

Gölsen on jõgi Alam-Austrias, Mostviertelis. See on Traiseni jõe parempoolne lisajõgi. Jõgi algab Hainfeldis Fliedersbachi ja Ramsaubachi (ka Innere Gölsen) ühinemiskohas. Seejärel voolab see läbi Hainfeldi, Rohrbach an der Gölseni ja Sankt Veit an der Gölseni valdade, enne kui suubub Traisenis Traiseni jõkke. Gölsen voolab ida-lääne suunas, kõrguste vahe on 80 m. Jõgi on tänapäeval korduvate üleujutuste tõttu tugevasti takistatud (Gölseni tamm). Korduvate üleujutuste tõttu kontrollitakse Gölsenit tänapäeval hoolikalt (Gölseni tamm, jõesängi astmed). Kuid oma laias jõesängis võib see moodustada kruusakaldaid. Paralleelselt jõega kulgeb nn Gölsentalradweg ("Gölseni oru jalgrattatee"), mis kulgeb Traisentalradwegilt Hainfeldi. Kavas on pikendada rada kuni Triestingi oru jalgrattateeni. Paralleelselt jõega rajati nn Gölsentalradweg ("Gölseni oru jalgrattatee"), mis kulgeb pidevalt asfaldilTraisentalradwegilt Hainfeldi ja sealt edasi Triestingi orgu Triestingtalradwegile. Piki Gölsenit kulgeb raudteeliin, Leobersdorfi raudtee, Traisenist Hainfeldini. Varem oli liin pikem ning jätkus Kaumbergini ja kaugemale Triestingi orgu. Alates 2004. aastast on sellel liinilõigul aga sõitnud vaid erirongid. Gölsen Wiesenfeldi juures Gölsen Sankt Veiti juures
Umar Džabrailov

Umar Alijevitš Džabrailov (vene keeles Умар Алиевич Джабраилов ; sündinud 28. juunil 1958, Groznõi, NSVL) on Venemaa ärimees, poliitik ja Venemaa presidendi abi Sergei Prihhodko nõunik, ta on ka Venemaa Kunstnike Liidu asepresident, endine Venemaa delegatsiooni liige Euroopa Nõukogu Parlamentaarses Assamblees ja endine Tšetšeeni Vabariigi täitevorgani esindaja Venemaa Föderatsiooninõukogus (2004–2009). Ta on etniline tšetšeen. Aastatel 1973–1977 õppis Džabrailov Moskvas Rospotrebsojuzi kolledžis. Aastatel 1977–1979 teenis ta Nõukogude armees Ukrainas Korosteni strateegiliste raketivägede koosseisus, omades kapteni auastet. 1985. aastal lõpetas Džabrailov kiitusega Venemaa Välisministeeriumi Moskva Riikliku Rahvusvaheliste Suhete Instituudi (MGIMO). 1989. aastal sai temast LLP "Danako" peadirektor. 1990. aastate keskel osales ta oma Ameerika äripartneri Paul Tatumi tapmises; tapmise põhjuseks oli rida lahkarvamusi Radissoni hotelli üle. 2001. aastal määrati ta First Mutual Credit Society Banki direktorite nõukogu esimeheks. Aastatel 2001–2004 oli ta "Group Plaza" president Aastatel 2004–2009 oli ta Tšetšeenia Vabariigi senaator. Džabrailovit seostatakse sageli kuulsate Itaalia ja Venemaa disainerite ja kunstnikega, sealhulgas Roberto Cavalli, Aldo Rota ja Zurab Tsereteliga. Džabrailov on kunstiteoste, sealhulgas vene kunstnike maalide koguja. ja on sageli kunsti toetanud. Alates 2010. aastast on ta aktiivselt osalenud Moskva kultuurifoorumil. Esimesest abielust on tal kaks tütart. Umar Džabrailov oli väidetavalt suhtes briti supermodelli Naomi Campbelliga. Praegu on ta abielus vene kunstnikuga. Džabrailov valdab vabalt inglise, saksa ja itaalia keelt ning saab aru prantsuse, hispaania ja tšehhi keelest. Tal on Föderatsiooninõukogu diplom. Ta on Venemaa Loodusteaduste Akadeemia akadeemik. "I could not keep my empire" RBC daily interview, June 29, 2010 "Slaying Could Chill Business with Moscow Oklahoman in Hotel Dispute". CU "First OVK" has a new chairman"//Vedomosti, June 2001 Chaika Plaza 2 Visiting Umar Dzhabrailov ELLE Vladimir Putin was the last who left the “Wharf” Kommersant Alibi. Umar Dzhabrailov Afisha.ru,May 28, 2001 Moskvosky Culture Forum m-fk.ru, October 7, 2010 Federation Council has terminated the authority of Senator Dzhabrailov//RIA Novosti, October 7, 2009
Valge hammik

Valge hammik (Irpex lacteus) on Fomitopsidaceae sugukonda kuuluv seeneliik. Valge hammik andmebaasis eElurikkus
Hobuantilooplased

Hobuantilooplased (Hippotraginae) on veislaste sugukonna alamsugukond.
Võrungi

Võrungi on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Annelie Joandi

Annelie Joandi (sündinud 21. detsembril 1943 Tallinnas) on eesti nahakunstnik. Ta õppis aastatel 1964–1969 Eesti Riiklikus Kunstiinstituudis tekstiili- ja kergetööstuse toodangu kunstilise kujundamise erialal. Töötas aastatel 1962–1963 „Eesti Projektis“ joonestajana, aastatel 1963–1964 Tallinna Moemajas mannekeenina ja alates 1969. aastast pikki aastaid Tallinna Moemaja kunstnikuna. Annelie Joandi on loonud raamatuköiteid, mille kujunduse vormikeel on selge ja lakooniline, tehnikas kasutanud peamiselt nahavooli, kuldamist ja pimetrükki. Kasutab loomingus lisaks traditsioonilistele köitetehnikatele ka masintikandit ja aplikatsiooni. Lisaks raamatuköidetele on Joandi kavandanud ka hea konstruktsiooni- ja vormilahendusega kingamudeleid, loonud nahkgalanteriikomplekte (kotid, portmoneed), külalisraamatuid ja märkmikke. Joandi on aastate jooksul avaldanud ajakirjas „Siluett“ ka mitmeid artikleid ja käekotinäidiseid. "Õnnitleme Annelie Joandit 80 aasta juubeli puhul! | Eesti Kunstnike Liit". www.eaa.ee. Vaadatud 30. detsembril 2023.
Kutsuge McCall 3: viimane peatükk

"Kutsuge McCall 3: viimane peatükk" (originaalpealkiri "The Equalizer 3") on 2023. aasta Ameerika põnevusfilm, mille lavastas Antoine Fuqua. Rolle mängivad Denzel Washington ja Dakota Fanning. Film esilinastus Eestis 1. septembril 2023. Kutsuge McCall 3: viimane peatükk andmekogus IMDb (inglise)
Karin Lippus

Karin Lippus on eesti ajaloolane ja ajalooõpetaja. Ta lõpetas 1975. aastal Tallinna 7. Keskkooli ja aastal 1980 Tartu Riikliku Ülikooli ajalooteaduskonna ajaloolasena. 1980–1994 töötas ta Ajaloo Instituudis nooremteadurina. 1988. aastal kaitses ENSV Teaduste Akadeemias kandidaadikraadi teemal "Eestimaa rannatalupojad feodalismiperioodil". Alates 1995. aastast töötab Lippus Tallinna Prantsuse Lütseumis ajaloo- ja ühiskonnaõpetuse õpetajana. Ta on kirjutanud õppematerjale ja avaldanud artikleid ajaloo õpetamise teemal. Karin Lippuse tütar on Tallinna abilinnapea Madle Lippus. Tema isa oli viiuldaja ja muusikapedagoog Endel Lippus, ema oli pianist ja muusikapedagoog Virve Lippus. "Karin Lippus". Tartu Oskar Lutsu nimeline Linnaraamatukogu. Vaadatud 29. detsembril 2023. "Abilinnapea Madle Lippus CV". tallinn.ee.
Olivia Colman

Sarah Caroline Sinclair CBE (neiupõlvenimi Colman; sündinud 30. jaanuaris 1974 Norwichis Suurbritannias), ametialaselt tuntud kui Olivia Colman, on inglise näitleja. Filmides ja telesarjades mängimise eest ta on pälvinud palju tunnustust, sealhulgas Oscari, neli Briti akadeemia tele- ja filmiauhinda, kaks Emmy auhinda ja kolm Kuldgloobust. Colmani läbimurderoll oli briti situatsioonikomöödias "Peep Show" (2003–2015). Ta üles astunud ka komöödiaseriaalides "Green Wing" (2004–2006), "That Mitchell and Webb Look" (2006–2008), "Beautiful People" (2008–2009), "Rev." (2010–2014), "Flowers" (2016–2018) ja "Fleabag" (2016–2019). 2013. aastal oli Colman kahe BAFTA auhinna laureaat: parima naisosatäitmise eest komöödiaseriaalis "Twenty Twelve" (2011–2012) ja parima naiskõrvalosatäitmise eest krimiseriaalis "Accused" (2012). 2014. aastal sai Colman BAFTA parima naispeaosatäitja auhinna näitlemise eest ITV krimiseriaalis "Broadchurch" (2013–2017). 2017. aastal võitis Colman parima naiskõrvalosatäitja Kuldgloobuse auhinna oma etteaste eest BBC One miniseriaalis "Öine administraator" (2016). Colman kehastas Netflixi draamaseriaali "The Crown" 3. ja 4. hooajas Suurbritannia kuningannat Elizabeth II, mille eest ta pälvis Kuldgloobuse ja Primetime Emmy teleauhinna. Colman võitis parima naispeaosatäitja Oscari Suurbritannia kuninganna Anne'i kehastamise eest komöödiafilmis "Soosik" (2018). ERR (13. mai 2013). "Olivia Colman noppis kaks Bafta auhinda". ERR. Vaadatud 29. detsembril 2023.
Jacob Elordi

Jacob Elordi (sündinud 26. juunil 1997 Brisbane'is) on Austraalia näitleja. Tema läbimurderollideks olid Noah Flynn Netflixi filmitriloogias "The Kissing Booth" (2018–2021) ja Nate Jacobs HBO draamasarjas "Euphoria" (2019. aastast). 2023. aastal kehastas Elordi Elvis Presleyt eluloofilmis "Priscilla" ja mängis peaosa draamafilmis "Saltburn" Jacob Elordi sündis 26. juunil 1997 Austraalias Queenslandis Brisbane'is. Tal on kolm vanemat õde. Elordi esimene kokkupuude Hollywoodiga oli taustarollina filmis "Kariibi mere piraadid: Salazari kättemaks" (2017). Tema esimene näitlejaroll oli Austraalia filmis "Swinging Safari" (2018) Elordi sai laiema tuntuse tänu peaosarollile Netflixi romantilises komöödiafilmis "The Kissing Booth" (2018) — Elordi kordas oma rolli filmi 2020. ja 2021. aastal ilmunud järgedes. 2019. aastast on Elordi kehastanud Nate Jacobsit HBO draamasarjas "Euphoria". 2022. aastal astus Elordi üles Adrian Lyne’i erootilises põnevikus "Deep Water". 2023. aastal mängis ta peaosa 76. Cannes'i filmifestivalil esilinastunud Sean Price Williamsi draamafilmis "The Sweet East", Emerald Fennelli psühholoogilises draamas "Saltburn", ja Priscilla Presley eluloofilmis "Priscilla". Delgado, Sara (28. juuni 2021). "Kaia Gerber Wished Jacob Elordi a Happy Birthday With Shirtless Pic". Teen Vogue. Originaali arhiivikoopia seisuga 3. juuni 2022. Vaadatud 3. juunil 2022. Jacob Elordi Goes Undercover on Reddit, Youtube and Twitter. 30. juuli 2020. Originaali arhiivikoopia seisuga 3. august 2020. Vaadatud 30. juulil 2020. O'Keefe, Meghan (15. mai 2018). "The Kissing Booth Stars Joey King and Jacob Elordi Are Kissing In Real Life". Decider. Originaali arhiivikoopia seisuga 21. mai 2018. Vaadatud 30. mail 2018. Westbrook, Caroline (27. mai 2018). "Will there be a sequel to The Kissing Booth?". Metro. Originaali arhiivikoopia seisuga 12. juuni 2018. Vaadatud 30. mail 2018. Framke, Caroline (13. juuni 2019). "TV Review: HBO's Euphoria Starring Zendaya". Variety. Originaali arhiivikoopia seisuga 12. aprill 2020. Vaadatud 24. juunil 2023. N'Duka, Amanda; Wiseman, Andreas (14. november 2019). "Deep Water: Lil Rel Howery, Jacob Elordi & Dash Mihok Among Cast To Join Ben Affleck & Ana De Armas In Adrian Lyne Thriller, Cameras Roll". Deadline. Originaali arhiivikoopia seisuga 15. november 2019. Vaadatud 8. augustil 2022. Bray, Catherine (18. mai 2023). "The Sweet East Review: Good Time DP Sean Price Williams Hits the Road in Promising Feature Debut". Variety. Originaali arhiivikoopia seisuga 24. juuni 2023. Vaadatud 24. juunil 2023. Kroll, Justin (12. mai 2022). "Euphoria's Jacob Elordi And Barry Keoghan To Co-Star With Rosamund Pike In Emerald Fennell's Saltburn For MRC Film And LuckyChap: Hot Cannes Market Package". Deadline. Originaali arhiivikoopia seisuga 12. mai 2022. Vaadatud 8. augustil 2022. Kit, Borys (12. september 2022). "Jacob Elordi to Play Elvis Presley in Sofia Coppola's Priscilla". Billboard. Originaali arhiivikoopia seisuga 12. september 2022. Vaadatud 12. septembril 2022.
John Boyega

John Adedayo Bamidele Adegboyega (sündinud 17. märtsil 1992), ametialaselt tuntud kui John Boyega, on briti näitleja ja produtsent. Boyega sai rahvusvaheliselt tuntuks kehastades Finni "Tähesõdade" triloogiafilmides: "Jõud ärkab" (2015), "Viimane Jedi" (2017) ja "Skywalkeri tõus" (2019). Boyega sai 2016. aastal BAFTA tõusva tähe auhinna ja Cannes'i filmifestivali noorte näitlejate tunnustamiseks loodud Trophée Chopardi auhinna. Boyega võitis Kuldgloobuse auhinna Leroy Logani kehastamise eest Steve McQueeni filmis "Red, White and Blue" (2020). Samuti on ta üles astunud filmides "Naiskuninga armee" (2022) ja "Nad kloonisid Tyrone’i" (2023). Boyega sündis ja kasvas üles Londonis. Tema vanemad on mõlemad joruba päritolu. Tal on kaks vanemat õde. Tema esimene näitlejaroll oli algkooli näidendis leopardina. Puberteedieas hakkas Boyega oma vaba aega kodukandi noorsooteatris veetma. 2003. aastal alustas Boyega keskhariduse omandamist Westminster City koolis, kus ta osales erinevates koolilavastustes. Pärast keskhariduse omandamist astus Boyega Greenwichi ülikooli filmiteaduse ja meedia kirjutamise bakalaureuseõpesse , kuid katkestas õpingud, et keskenduda näitlejakarjäärile. Ta jätkas oma haridusteed näitlejakoolitustega Londonis. Boyega on karsklane. "Golden Globe Awards 2021: Nomadland and Borat win top awards". BBC News. Märts 2021. Okoroafor, Cynthia (17. detsember 2015). "Star Wars opens today, and star Nigerian John Boyega is stealing the spotlight". VENTURES AFRICA. Vaadatud 31. jaanuaril 2016. Famurewa, Jimi (2. september 2020). "John Boyega: 'I'm the only cast member whose experience of Star Wars was based on their race'". British GQ. Originaali arhiivikoopia seisuga 22. oktoober 2020. Vaadatud 26. oktoobril 2020. "The Attack of John Boyega". Interview. 29. juuli 2011. Vaadatud 24. juunil 2012. Brown, Emma (28. jaanuar 2014). "John Boyega: The Best of Next". Interview. Vaadatud 12. oktoobril 2017. Palmer, Jim (8. detsember 2015). "Everything you need to know about John Boyega – from Peckham to Wandsworth to Greenwich to Star Wars Episode VII: The Force Awakens". News Shopper. Vaadatud 31. jaanuaril 2016. "Memorable OWCs". Old Westminster Citizens' Association. Vaadatud 31. jaanuaril 2016. "The Force is strong with Greenwich". University of Greenwich. 17. detsember 2015. Originaali arhiivikoopia seisuga 9. september 2020. Vaadatud 31. jaanuaril 2016. Turner, Camilla (24. aprill 2015). "Star Wars: John Boyega, the boy from Peckham who stormed Hollywood". The Daily Telegraph. Originaali arhiivikoopia seisuga 25. aprill 2015. Vaadatud 22. oktoobril 2015. Wiseman, Andreas (20. september 2018). "John Boyega, Letitia Wright & Damson Idris Among Patrons Of New LA Drama School". Deadline. Vaadatud 16. detsembril 2019.
Õepa

Õepa on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Õepa küla territooriumil asub Lavassaare järv. Külas asub ohvrikivi. Rahva jutu järel elanud ennemuiste selles külas, kaks väga tigedat vanatüdrukust õde, kes üksteisega alati riielnud ja kiskunud. Viimaks läinud nende tigedus nii kaugele, et üks õde teise pea kirvega otsast ära raiunud ja selle küla vainule aiateiba otsa pannud. Sest ajast saadik on seda küla Õepea külaks hakatud hüüdma. Nime lühendusest on siis viimaks Õepeast Õepa saanud. Maa-amet, vaadatud 21.11.2020. Statistikaamet, vaadatud 7.08.2023. Eesti haldus- ja asustusjaotuse klassifikaator, vaadatud 9.06.2014.
Rabavere

Rabavere on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Koonga valda. Rabavere kraav Maa-amet, vaadatud 21.11.2020. Statistikaamet, vaadatud 4.08.2023. Eesti haldus- ja asustusjaotuse klassifikaator, vaadatud 9.06.2014.
Ants Käbi

Ants Käbi (5. juuli 1923 Tallinn – 5. detsember 2001 Tallinn) oli eesti korvpallikohtunik. Ta lõpetas 1941. aastal Tallinna 2. Keskkooli, kus sportima innustas teda õpetaja Voldemar Resev-Resel. Põhialadeks kujunesid võrk-, korv-, jalg- ja pesapall, sportlasekarjäär lõppes teise maailmasõja ajal põetud kopsupõletiku tõttu. 1938. aastal huvitus spordikohtuniku tegevusest, 1945 sai võrk- ja korvpallikohtunikuna vabariikliku kategooria ja 1948 üleliidulise kategooria ning 1967 korvpallikohtunikuna rahvusvahelise kategooria. Rahvusvahelise Korvpalliliidu (FIBA) litsents, FIBA aukohtunik (1997). Aastatel 1947–1975 tegutses ta NSVL-i tippvõistlustel ja rahvusvahelistel turniiridel väljakukohtunikuna ning 1975–1988 komissarina (sh 1968 ja 1972 naiste EM-il, 1971 noorte EM-il ja 1968–1974 Euroopa karikasarjades). Töötas Spordiselts Kalevis ja Eesti NSV Spordikomitees (1944–1950) ning mitmes Tallinna ettevõttes (1953–1990), põhiliselt varustuse alal, sh Estoplasti varustusosakonna juhataja asetäitjana. Käbi oli aastatel 1946–1950 Eesti võrk- ja korvpallikohtunike, 1956–1983 korvpallikohtunike kogu esimees, 1983–1990 aseesimees, 1958–1965 Korvpalliföderatsiooni presiidiumis (ka aseesimehena). Ta oli aastaid NSVL-i 10 parima korvpallikohtuniku nimekirjas ning avaldas Spordilehes, Õhtulehes jm spordiülevaateid. "Käbi, Ants - Eesti Entsüklopeedia". etbl.teatriliit.ee. Vaadatud 30. detsembril 2023. "Spordileht 4 juuli 1973 — DIGAR Eesti artiklid". dea.digar.ee. Vaadatud 30. detsembril 2023. "Spordileht 24 mai 1972 — DIGAR Eesti artiklid". dea.digar.ee. Vaadatud 30. detsembril 2023.
Linold Milles

Linold Milles (3. august 1921 Tallinn – 16. november 2002 New York) oli eesti skaudijuht, seltskonnategelane ja elektriinsener. Ta lõpetas 1941. aastal Tallinna 2. Keskkooli. Pagulasena jätkas ta õpinguid Saksamaal Münsteri Ülikooli arstiteaduskonnas, mis katkesid emigreerumisel USA-sse, kus ta jätkas õpinguid New Yorgi Ülikoolis, kuid õpingud katkesid perekondlikel põhjustel ning ta alustas tööd insenerina. Ta oli korporatsioon Tehnola liige ja panustas Eesti Korporatsioonide Liidu tegevusse. Milles tegeles aktiivselt noorte ja skautidega, alustas skautlusega 1931. aastal Eestis ning jätkas Saksamaal ja USA-s. Ta oli Viiking lipkonna üks asutaja ja grupi juht, USA Eesti Skautmaleva juht ning töötas Eesti Skautide Liidu Keskbüroos. 1981. aastal sai ta skautliku liikumise kõrgeima autasu, Silver Beaveri autasu. Milles aitas korraldada Eesti kooli ja Long Islandi Eesti Kodu ning oli üks II Põhja-Ameerika Eesti Päevade korraldajatest 1960. aastal. Ta oli perioodil 11. juuni 1971 – 2. mai 1982 New Yorgi Eesti Haridusseltsi (NYEHS) esimees. Tema ametiajal sai NYEHS suurimaks eesti organisatsiooniks USAs, moodustati tuluõhtu korraldamise komitee (esimene tuluõhtu toimus 1973) ja 28. märtsil 1978 võeti New Yorgi Eesti Maja arhitektuurimälestisena kaitse alla. 2001 Valgetähe medaliklassi teenetemärk "Linold Milles" (PDF). "Vaba Eesti Sõna = Free Estonian Word : Estonian weekly 9 august 2001 — DIGAR Eesti artiklid". dea.digar.ee. Vaadatud 30. detsembril 2023. "Eesti Vabariigi President 1992-2001 - Ametitegevus - Teenetemärgid - Valgetäht". vp1992-2001.president.ee. Vaadatud 30. detsembril 2023.